 ผู้ก่อตั้งโบสถ์ชินชอนจีขอโทษ เกาหลีใต้ติดโควิด-19 พุ่งเกิน 4.3 พันคน 
เกาหลีใต้วิตก ยอดผู้ติดเชื้อไวรัสโคโรนาพุ่งไม่หยุด กว่า 4300 คนแล้ว เสียชีวิต 26 ขณะที่ผู้ก่อตั้งโบสถ์ชินชอนจี คุกเข่าขอโทษ ที่โบสถ์สาขาในเมืองแทกู เป็นศูนย์กลางการระบาดโควิด-19 ในเกาหลีใต้เมื่อ 2 มี.ค. 63 สำนักข่าวรอยเตอร์รายงาน นายอี มัน ฮี ผู้ก่อตั้งโบสถ์แห่งเยซู ชินชอนจี ในเกาหลีใต้ ออกมาคุกเข่าขอโทษต่อชาวเกาหลีใต้เพื่อนร่วมชาติ ที่โบสถ์สาขาของโบสถ์แห่งเยซู ชินชอนจี ในเมืองแทกู ได้กลายเป็นศูนย์กลางการระบาดของเชื้อไวรัสโคโรนาสายพันธุ์ใหม่ 2019 หรือโควิด-19 หลังจากพบว่าสมาชิกคนหนึ่ง ล้มป่วยจากการติดเชื้อไวรัสโคโรนา จนเชื้อได้แพร่ระบาดไปสู่คนอื่นที่มาโบสถ์ เป็นเหตุให้ขณะนี้ มีชาวเกาหลีใต้ติดเชื้อแล้วกว่า 4000 คนนายอี มัน ฮี ยังเรียกการระบาดของไวรัสโคโรนาสายพันธุ์ใหม่ 2019 ว่า เป็น มหาภัยพิบัติ ระหว่างแถลงข่าวบริเวณด้านนอกโบสถ์ ชินชอนจี สาขาอำเภอคาพย็อง จังหวัดคย็องกี ทางตะวันออกเฉียงเหนือของกรุงโซล พร้อมทั้งกล่าวว่า ทางโบสถ์แห่งเยซู ชินชอนจี ได้ทำอย่างดีที่สุดแล้ว แต่ก็ไม่สามารถหยุดยั้งการระบาดของไวรัสโควิด-19 ได้อย่างไรก็ตาม การออกมาขอโทษของ นายอี มัน ฮี วัย 88 ปี มีขึ้นหลังจากชาวเกาหลีใต้จำนวนไม่น้อยรู้สึกไม่พอใจที่โบสถ์ชินชอนจี กลายเป็นศูนย์กลางการระบาดของโควิด-19 อีกทั้งทางการกรุงโซลได้ขอให้อัยการเริ่มดำเนินการสืบสวน เพราะอาจตั้งข้อหาผู้ก่อตั้งโบสถ์แห่งนี้ อันเกี่ยวข้องกับการประมาทเลินเล่ออย่างร้ายแรง จนทำให้มีผู้คนติดเชื้อโควิด-19 จำนวนมาก และก่อนหน้านี้ ทางเจ้าหน้าที่เกาหลีใต้ ระบุว่าโบสถ์ชินชอนจีต้องรับผิดชอบ ที่ปฏิเสธให้ความร่วมมือกับเจ้าหน้าที่ทางการในความพยายามหยุดยั้งการแพร่ระบาดของโควิด-19ขณะเดียวกัน รอยเตอร์ รายงานสถานการณ์ระบาดของโควิด-19 ในเกาหลีใต้ ว่า ทำให้มีผู้ติดเชื้อรายใหม่เพิ่มอีก 599 คน ในวันที่ 2 มี.ค.63 ทำให้จำนวนผู้ติดเชื้อเพิ่มเป็น 4335 คน และมีผู้เสียชีวิตแล้ว 26 ราย ขณะที่กระทรวงศึกษาฯ ประกาศจะเลื่อนการเปิดภาคเรียนออกไปอีก 2 เดือน จนถึง 23 มีนาคม
เกาหลีใต้วิตกยอดผู้ติดเชื้อไวรัสโคโรนา พุ่งไม่หยุด กว่า 4300 คนแล้ว เสียชีวิต 26 ขณะที่ผู้ก่อตั้งโบสถ์ชินชอนจี คุกเข่าขอโทษ ที่โบสถ์สาขาในเมืองแทกู เป็นศูนย์กลางการระบาดโควิด-19 ในเกาหลีใต้
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ไวรัสโคโรนา เกาหลีใต้,ข่าวไวรัสโคโรนาล่าสุด,ไฮไลต์ไวรัสโคโรน่า